Rensselien ja korppupussien malli
Suomen Suuriruhtinanmaan Asetus-kokoelma 27/1899 sivut 2-3.

Keisarillisen Majesteetin Armollinen Julistus,

koskeva 1894 vuoden mallia olevien rensselien, saapaskotelojen ja korppupussien taulua Henkivartijaväen 3:nnelle, Suomen, tarkkampujapataljoonalle.

Annettu Helsingissä, 14 p:nä Kesäkuuta 1899.

Me NIKOLAI Toinen, Jumalan Armosta, koko Wenäjänmaan Keisari ja Itsevaltias, Puolanmaan Tsaari, Suomen Suuriruhtinas y. m., y. m., y. m. Teemme tiettäväksi: Armollisella päiväkäskyllä sotalaitokselle vuodelta 1894 n:o 95 vahvistettuamme uudet rensselien, saapaskotelojen ja kahdenkertaisten korppupussien mallit kaartinjalkaväelle ja sittenkuin vieläkin Armollisella päiväkäskyllä 27 p:ltä Helmikuuta 1899 n:o 27 oli vahvistettu taulu mainituista varustuskapineista olemme Me armossa nähneet hyväksi noudatettavaksi vahvistaa seuraavan

1894 vuoden mallia olevain rensselien, saapaskotelojen ja korppupussien mallin Henkivartijaväen 3:nnelle, Suomen tarkkampujapataljoonalle:

 _
 |Kulutus- |                   Kapineitten nimi.                    |Kapineitten |
 |aika.    |                                                        |luku        |
 |         |                                                        |kullekin    |
 |_||miehelle.___|
 |Vuotta   |Rensseli mustasta vedenpitävästä purjevaatteesta, johon |            |
 |  10     |  on neulottu                                           |            |
 |         |a) 5 kpl. kiinnityshihnaa juhdista tinattuine rauta-    |            |
 |         |  solkineen;                                            |            |
 |         |b) 2 kpl. rensselivyötä purjevaatteesta litteän rauta-  |            |
 |         |  koukun ja mustan nauhan sekä kahden rautasoljen kanssa|            |
 |         |  (toinen poikkipiitalla varustettu, toinen puolipyöreä |            |
 |         |  ilman poikkipiitatta);                                |            |
 |         |c) leveä juhtihihna;                                    |            |
 |         |d) 2 kpl. kantohihnaa juhdista solkineen ja kaksois-    |            |
 |         |  nappineen messingistä;                                |            |
 |         |e) nahkatrenssit;                                       |            |
 |         |sekä kiinnitetty 4 kpl. hihnoja solkineen...............|    1       |
 |  10     |Saapaskotelo vedenpitävästä purjevaatteesta 2:n valkoi- |            |
 |         |  sen metallinapim kanssa...............................|    1       |
 |   4     |Kaksinkertainen korppupussi;                            |            |
 |         |a) ulkopuolinen vedenpitävästä värjäämättömästä purje-  |            |
 |         |  vaatteesta, samasta aineesta tehdyn kantohihnan kans- |            |
 |         |  sa, varustettu soljilla ja napeilla...................|    1       |
 |         |b) sisäpuolinen paitapalttinasta nappien kanssa.........|    1       |
 _
  Muistutuksia. Jokaiselle miehelle alipäällystössä ja miehistössä rintamassa,
  paitsi pataljoonan signalisteille ja kuormastoaliupseerille.

Tätä kaikki asianomaiset alamaisuudessa noudattakoot. Helsingissä, 14 p:nä Kesäkuuta 1899.

Keisarillisen Majesteetin Korkeassa Nimessä,

Hänen Suomen Senaattinsa:

F. W. SCHAUMAN.

LENNART GRIPENBERG.

J. G. SOHLMAN.

G. v. Christierson.

Puolustuslainsäädäntö